JE wieħed jasal wasla sal-Knisja ta' Santa Marija ta' Ġesu' fil-Belt Valletta, popolarment magħrufa fostna l-Maltin bħala dik 'ta' Ġieżu', isib għadd ta' relikwi devoti. Naturalment l-aktar li jispikka fosthom huwa l-Kurċifiss hekk ukoll imsejjaħ 'ta' Ġieżu', li jingħad li hu xogħol it-twajjeb Frate Umile Pintorno minn Petralia Soprana, Palermu, li miet fid-9 ta' Frar 1639. Insibu wkoll il-fdal tal-Beatu Kjeriku Nazju Falzon (1815 1865), suttana ta' Mons. San Franġisk Fogolla OFM., Isqof Taljan li ħa l-martirju fiċ-Ċina, u li għadda li Mons. Pio Vidi OFM., waqt li dan ta' l-aħħar kien fi triqtu lura lejn pajjiżu, l-Italja, fejn eventwalment qatt ma' wasal għax temm l-martirju tiegħu hawn Malta sewwasew fil-Kunvent tas-Sacro Cuor ġewwa tas- Sliema nhar it-28 ta' Awissu ta' l-1906, fejn għex għal sitt snin, filwaqt li fis-Sagristija, wieħed jilmaħ kaxxa tal-injam b'kitba li tgħid 'Eius corpus in Sacrario in lignea arca auro ornata asservatur' (skond l-Historia Chronologica Provincae Observantis Vallis Noeti, ta' l-1681), li fiha tiġbor l-fdal għażiż ta' Ajk umli u twajjeb Franġiskan, li miet ġewwa Noto, fi Sqallija. Iżda min kien sewwasew dan l-Ajk7 U għaliex qegħdin inġibu l-ħajja fil-qosor tiegħu hawnhekk2 Dumink Mifsud twieled ġewwa Ħal - Għargħur fl-inħawi msejjaħ ''tal-Qortin', (Kortin il-Cbir), qrib il-Kappella tal-Assunta, għall-bidu tas-Seklu Sittax, minn familja ta' bdiewa, liema sengħa huwa ħaddan fl- eta' żagħżugħa tiegħu. Jingħad, li sa ftit snin ilu, ix-xjuħ tal-Għargħur kienu juru bir li jinsab qalb ir-raba' , li skond l-użanza jingħad li kien tħaffar mill-istess Ajk tagħna, Fra Dumink. Devotissimu tal-Verġni Mbierka, jissemma' li kien ta' spiss jagħmel pelleġrinaġġ bil-mixi minn Ħal- Għargħur għas-Santwarju tal-Madonna tal-Mellieħa. Iż-żagħżugħ Għargħuri, ħaddan l-Ordni tal-Patrijiet Franġiskani Minuri Osservanti ġewwa r-Rabat. Nafu li dawn il-Patrijiet kellhom stima kbira għad-devozzjoni assidwa tagħhom. Kienu bosta dawk in- Nobbli ta' l-Imdina li ħallew ġidhom lilhom u saħansitra ssieħbu magħhom bħala Frajiet. Saħansitra l-Gran Mastru Philippe Villiers de L'Isle Adam ħallas minn butu sabiex tinbena parti ġdida mill-Kunvent, fejn hu stess kellu żewġ ċelel, u fejn eventwalment miet nhar il-21 t'Awissu ta' l-1534. Skond ix-xewqa tiegħu stess, qalbu ġiet midfuna ġewwa l-Knisja tal-Patrijiet Franġiskani. Iċ-ċella li fiha miet il-Granmastru, kienet mgħammra għal bosta snin minn Għargħuri ieħor, P. Ġużepp Beneditt Xuereb OFM., li miet fl-2007. F'dan il-Kunvent, għamara ta' erwieħ qaddisa, Fra Dumink żejjen ruħu b'mod mill-aktar osservanti u rett. Fil-Kjostru ta' dan il-Kunvent, kien għadu jidher sa ftit żmien ilu xriek fuq żewġ ġebliet li jingħad li Fra Dumink kien juża bħala sodda. Magħruf għall-ħajja eżemplari tiegħu, Fra Dumink jissemma' li kien magħżul biex iservi l-Fraternita' bħala Gwardjan. Wara li għaddha bosta snin f'dan il-Kunvent, il-Provinċjal assenjah ġewwa l-Kunvent ta' Noto fi Sqallija, fejn baqa' sakemm miet. L-istoriċi tal-post, faħħru bil-bosta l-karattru umli u twajjeb dan l-Ajk fil-kitbiet tagħhom. Magħruf għall-karita' kbira li kien jagħmel mal-fqajrin tal-post, huwa kien idur mat-toroq liebes ilbies l-aktar fqir, jagħti l-pariri fejn jista', u saħansitra jissemma' Ji kien imżejjen bid-don tal-mirakli. Il-Għargħuri Fra Dumink Mifsud O.F.M. Magħruf ukoll għall-profeziji tiegħu, l-aktar waħda li tissemma' kienet dik dwar l-Assedju l-Kbir fuq l-ġżejjer Maltin fl-1565. Jingħad li Fra Dumink kien imnebbaħ li Malta għad tgħaddi minn assedju kbir, iżda li wkoll għad toħroġ finalment rebbieħa. Kif nafu, dan kollu seħħ tassew, għax fit-8 ta' Settembru 1565, kien Jum il-Vitorja. Hawn ta' min ukoll isemmi lil P. Robertu Novella, Kapuċċin minn Eboli, li jingħad li fid-29 ta' Awwissu ta' dik l-istess sena, waqt li huwa kien jassisti l-moribondi fuq is-swar, kellu viżjoni ċelesti, fejn ipprofetizza li r-rebħa għad tasal fit-8 ta' Settembru. Fra Dumink kellu wkoll tħabbira li l-mewt kienet fil-qrib, għaldaqstant ipprepara ruħu sabiex imur jirċievi l-ħlas ta' għemilu. Huwa miet ġewwa l-Kunvent ta' Santa Marija ta' Ġesu' tal-Franġiskani f'Noto nhar l-l ta' Mejju 1570. Mal-aħbar tal-mewt, folol kbar ta' nies ħonqu l-Kunvent sabiex isellmu għall-aħħar darba l-katavru ta' dan l-Ajk twajjeb waqt li kien jinsab espost. Jissemma li l-funeral tiegħu ra s-sehem ta' mijiet ta' nies. Maż-żmien, il-fdal ta' dan l-Ajk Għargħuri kien maqlugħ mill-qabar u mqiegħed f'urna fis-Sagristija tal- Knisja, sabiex hekk id-devoti tiegħu ikollhom aktar aċċess faċli biex jersqu quddiemu għat-talb tagħhom. Ftit tas-snin ilu, kif wieħed innota fil-bidu ta' dan l-artiklu, l-fdal tiegħu nġib hawn Malta fil-Knisja ta' Ġieżu fil-Belt Valletta. Minkejja li uffiċċjalment, Fra Dumink qatt ma kien iddikjarat bħala Beatu, in-nies ta' Noto għadhom sal- Hum tirreferi għalih bħala 'il Frate Beato', dan xhieda ta' kemm kien miżmum ta' qaddis min-nies tal-post. Hawn Malta, wkoll l-ispirtu ta' Fra Dumink kien miżmum b'devozzjoni. Din tidher mill-kwadri li tpittru hawnhekk. Fil-Kunvent tal-Patrijiet ta' Ġieżu fil-Belt, kien hemm kwadru li kien juri lill-Beatu Bonaventura de Caro mis-Siġġiewi fuq naħa u lill-Beatu Dumink Mifsud fuq in-naħa l-oħra b'Kurċifiss fin-nofs. Sfortunatament, illum dan il-kwadru tqatta' u spiċċa. Kwadru ieħor jinsab fil-Kunvent tal-Patrijiet ta' Ġieżu ġewwa r-Rabat, bi skrizzjoni sabiħa bil-Latin li tgħid, 'B.F. Dominicus a Melita Laicus, Suae Professionis Zelantissimus: In Conventu S. Mariae de Jesu Apud Netinos Tam in Vita Quam in Morte Miraculis Claruit Cuius Corpus in Maxima Veneratione Apud Eosdem Est Tentus.' Il-kwadru juri lil-Fra Dumink mitluf fit-talb quddiem il-Kurċifiss b'ħarstu merfugħa lejn is-sema. Insibu żewġ kwadri oħra ta' dan l-Ajk, wieħed fl-Awla Magna ta' l-Universita' tal-Belt, bi skrizzjoni twila bil-Latin taħtu, u ieħor, kif inhu xieraq, fis-Sagristija tal-Parroċċa ta' San Bartilmew Appostlu ta' raħal twelidu, ġewwa Ħal - Għargħur, li sar permezz tat-tħabrik ta' Dun Salv Gaffiero, fiż-żmien li kien iservi ta' Kappillan ta' dan ir-raħal u li aktar tard irċieva l-Episkopat, bi skrizzjoni Latina taħtu li tgħid, 'B. Dominicus Ord. Jalla, d-devozzjoni ta' l-Għargħurin lejn dan ħuhom terġa' tqum mill-ġdid kif inhu xieraq, biex hekk isem Fra Dumink ikun fuq fomm kulħadd matul il-ħin tat-talb, u hekk bosta jirrikorru lejh, kif kienu jagħmlu missirijiethom l-Għargħurin snin ilu. Beatu Dumink Mifsud O.F.M. : Kelmtejn fuq il-Ħajja u Qdusija tal-Beatu Dumink Mifsud O.EM. Ajk Franġiskan ta' Ġieżu tas-Seklu Sittax - Miġburin minn Kittieba Qodma minn P. Ġorġ Xerri, Lettur Ġubilat OFM, b'Imprimatur minn Mons. Emanuele Galea, Vigarju Ġenerali ta' Malti, maħruġ mill-Kurja fid-19 ta' Awissu 1935, bin-Nihil Obstat maħruġ jumejn qabel minn P. Antonin M. Tonna Barthet OSA., Ċensur Teoloġiku, fi żmien il-Provinċjal P. Pietru Muscat OFM.,; Is-Sala tal-Każin San Bartilmew Għargħur tinkera għal kull okkażjoni ta' parties tal-Preċett, Griżma, Magħmudijiet, eċċ. Garage 8, Drive In, Triq il-Karmnu, Fgura FGR 2106 B fb